
SID – Slovenska izvozna in razvojna banka, d. d., Ljubljana (banka) na podlagi določil Sporazuma o financiranju sklenjenim med Ministrstvom za gospodarstvo, delo in šport (v nadaljevanju: MGDŠ) in banko z dne 28. 3 2025 ter posebnimi pogoji za produkt Kredit za urbani razvoj v vzhodni Sloveniji objavlja informacijo za
KREDIT ZA URBANI RAZVOJ V VZHODNI SLOVENIJI (z oznako »HSUR-V«)

(oznaka dokumenta: INFO - HSUR-V)
(verzija dokumenta: 0.1)
(informacija)
Kredit je namenjen financiranju projektov mestnih občin, ki prispevajo k izvajanju trajnostnih urbanih strategij v okviru evropske kohezijske politike. 
Obseg sredstev znaša 6.656.352 EUR.
Kredit se financira iz sredstev Evropskega sklada za regionalni razvoj (ESRR) v višini 83,95% glavnice kredita in iz sredstev SID banke v višini 16,05% glavnice kredita.
1. Pogoji pridobitve kredita
Pogoji pridobitve kredita, vključno z dopustnimi pogoji financiranja, so urejeni s posebni pogoji, ki so v prilogi 1 k tej informaciji (posebni pogoji).
V nadaljevanju so zgoščeno in poenostavljeno ter informativno povzeti pogoji pridobitve kredita:
	Pogoji, ki jih mora stranka izpolnjevati ob odobritvi kredita
	Stranka je mestna občina, ki je ustanovljena skladno z zakonom, ki ureja ustanovitev občin ter izpolnjuje vse naslednje pogoje:
· ima veljaven TUS;
· na dan odobritve kredita so mu dodeljena nepovratna sredstva, pri čemer je pristojno ministrstvo v okviru postopka dodelitve teh sredstev ugotovilo izpolnjevanje naslednjih pogojev:
· projekt vključuje načela Novega evropskega Bauhausa; 
· projekt ne bo bistveno škodoval kateremukoli od šestih okoljskih ciljev, skladno z zadnjimi veljavnimi pravili DNSH (Tehnična merila za izbor projektov za izpolnjevanje načela, da se škoduje bistveno);
· projekt izkazuje skladnost z Omilitvenimi ukrepi iz  priloge 2 Meril za izbor operacij v okviru Programa evropske kohezijske politike v obdobju 2021-2027 v Sloveniji; 
· projekt zagotavlja podnebno odpornost;
· njegove zapadle neplačane obvezne dajatve na dan oddaje vloge znašajo največ 50,00 EUR, kar izkazuje s potrdilom davčnega organa po stanju, ki ne sme biti starejše od 30 dni pred oddajo vloge;
· je predložil popolno vlogo in razkril vse dodatne podatke ter dal pojasnila, ki jih je morebiti banka naknadno zahtevala za presojo vloge.

	Namen kredita
	Izvedba naložbenega projekta v nepremičnino, ki je del javne infrastrukture, katerega namen je vsaj eno od naslednjega:
· prenova in oživljanje praznih ter nezadostno izkoriščenih stavb v javnem interesu;
· prenova stavb kulturne dediščine in drugih objektov;
· prenova in oblikovanje novih odprtih javnih prostorov. 
Projekt se mora nahajati v kohezijski regiji Vzhodna Slovenija, kot je opredeljena v predpisih RS in EU, ki urejajo teritorialno razdelitev RS na kohezijske regije.

	Znesek kredita
	Najmanj 500.000 evrov in največ 6.656.352 EUR.

	Ročnost kredita (vključno z moratorijem)
	Največ 25 let.

	Moratorij
	Največ ½ ročnosti kredita.

	Način črpanja
	Enkratno ali večkratno.

	Način odplačila kredita
	V enakih mesečnih, kvartalnih, poletnih ali letnih obrokih.


2. Vloga za financiranje
Izpolnjen prijavni obrazec z obveznimi prilogami (vloga) se odda na način, kot ga banka objavi na njeni spletni strani. 
Stranka mora k izpolnjenemu prijavnemu obrazcu vedno priložiti tudi naslednje priloge: 
· izjava za ugotavljanje skupine povezanih strank;
· poslovno-finančni in terminski načrt izvedbe projekta;
· mnenje Združenja mestnih občin Slovenije (ZMOS) o skladnosti investicije s TUS;
· veljavno gradbeno dovoljenje oziroma izjava odgovornega projektanta, da gradbeno dovoljenje ni potrebno;
· veljavno okoljevarstveno dovoljenje oziroma izjava odgovornega projektanta, da okoljevarstveno dovoljenje ni potrebno;
· izjava kreditojemalca, da so oziroma bodo pridobljena vsa druga potrebna dovoljenja in soglasja za izvedbo projekta;
· izdelano projektno in investicijsko dokumentacijo glede na vrsto in namen investicije po Uredbi o enotni metodologiji za pripravo in obravnavo investicijske dokumentacije na področju javnih financ in po pravilih stroke;
· izpisek iz Načrta razvojnih programov (NRP);
· soglasje Ministrstva za finance k zadolžitvi ali zaveza občine, da bo to soglasje predložila najkasneje do podpisa kreditne pogodbe;
· odločbo pristojnega ministrstva o dodelitvi nepovratnih sredstev na podlagi katere je razvidno izpolnjevanje pogojev navedenih v drugi alineji Pogoji, ki jih mora stranka izpolnjevati ob odobritvi kredita iz drugega odstavka točke 1 tega dokumenta. 
Vse stroške priprave in oddaje vloge nosi stranka sama.
3. Obravnava vloge za financiranje
Banka odobrava kredite samostojno in neposredno.
Banka sprejema vloge od dneva, ki ga objavi na njeni spletni strani do porabe sredstev oziroma do datuma, ki ga banka objavi na svoji spletni strani.
Stranka lahko vlogo dopolni v roku 8 dni od prejema zahteve banke za dopolnitev. Banka lahko obravnavo vloge zavrne, če je stranka ne dopolni pravočasno.
Banka vlogo pregleda sama ali po pooblaščenih osebah ter oceni njeno skladnost s posebnimi pogoji, internimi akti in politikami banke s področja upravljanja tveganj. Če podatki iz vloge po oceni banke niso zadostni, lahko stranko zaprosi za dodatne podatke in pojasnila ter določi rok za posredovanje dodatnih podatkov. Če ti podatki niso razkriti v opredeljenem roku, banka odloča o odobritvi kredita na podlagi informacij iz prvotne vloge. Banka zavrne vlogo, če niso izpolnjene zahteve posebnih pogojev in/ali če ni zagotovljena skladnost z internimi akti in/ali s politikami banke s področja upravljanja tveganj.
Stranka mora vse spremembe podatkov iz vloge nemudoma pisno sporočiti banki, najkasneje pa v 8 dneh od nastanka teh sprememb.
Stranka lahko v kateremkoli trenutku do odobritve kredita umakne vlogo, tako da o tem pisno obvesti banko.
Če banka ne odobri kredita, se obravnava vloge zaključi in banka stranko obvesti o zavrnitvi vloge. Ko stranka odpravi razloge za zavrnitev, lahko vloži novo vlogo.
Če banka stranki odobri kredit, ji po odobritvi posreduje ponudbo za sklenitev kreditne pogodbe ter določi rok za sklenitev kreditne pogodbe. Če stranka zavrne ponudbo za sklenitev pogodbe ali če kreditne pogodbe ne sklene v za to določenem roku, ji banka zaračuna nadomestilo, kot je za take primere določeno v tarifi banke, katere izvleček je objavljen na spletni strani banke in ki je veljavna ob nastanku razlogov za obračun nadomestila. 
Stranka se lahko pisno v 8 dneh po prejemu poziva za sklenitev kreditne pogodbe pritoži na ponudbo, če je le-ta v nasprotju s posebnimi pogoji. Okoliščine na strani stranke, ki jih ta  banki do oddaje ponudbe za sklenitev kredita ni pravočasno razkrila, ali pa so nastopili po odobritvi kredita, niso dopustni pritožbeni razlogi. Banka lahko po proučitvi pritožbe pripravi novo ponudbo za sklenitev kreditne pogodbe.
Banka lahko javno objavi informacijo o prejeti vlogi in statusu njene obravnave na svoji spletni strani.
Banka o prejetih vlogah poroča pristojnim institucijam skladno s predpisi in svojimi pogodbenimi obveznostmi.
4. Pravna narava informacije 
Objava informacije ni ponudba zavezujoče narave in banke ne zavezuje k sklenitvi kreditne pogodbe s stranko.
Banka si pridržuje pravico do spremembe informacije.
5. Kontakt
Stranka lahko za dodatne informacije in pojasnila pokliče banko na telefonsko številko 01 2007 480 ali piše na elektronski naslov financiranje@sid.si.
6. Veljavnost
Velja od dneva 15.9.2026.
7. Priloge k informaciji 
Priloga 1: Posebni pogoji - Kredit za urbani razvoj v vzhodni Sloveniji
Priloga 2: Vzorec kreditne pogodbe

